Nuomonė
Nuomonė – subjektyvus, paprastai reiškinių ar idėjų interpretavimu arba emociniu santykiu su jais pagrįstas žinojimas, įsitikinimas, pažiūra, nusimanymas, nuovoka. Būtinas įrodymas tam, kad nuomonė taptų faktu ar tiesa. Tas pats faktas gali sukelti skirtingas nuomones. Konkreti nuomonė gali nagrinėti subjektyvius klausimus, neturinčius neginčijamų išvadų, arba gali nagrinėti faktus, siekiant juos užginčyti pasitelkus loginę klaidą pareiškus, kad žmogus turi teisę į savo nuomonę. Nors kolektyvinė nuomonė ar profesionali nuomonė savaime nereiškia fakto ar tiesos, laikoma, kad jos atitinka aukštesnį standartą nei įprasta nuomonė. Skirtingi žmonės gali prieiti priešingų išvadų (taigi susidaryti skirtingas nuomones), net sutardami dėl tų pačių faktų. Nepateikus naujų argumentų nuomonės keičiasi retai. Viena nuomonė gali būti labiau grįsta faktais nei kita – nuomonių argumentuotumą galima apskaičiuoti išanalizavus argumentus, kuriais ji grindžiama. Nuomonės gali būti įtikinančios, pasitelkus nuomonę galima manipuliuoti kitų žmonių mąstymu ir jausmais. Senovės Graikijos filosofai pirmieji padarė skirtį tarp nuomonės ir žinojimo (išmanymo).